stanford-oval/wikipedia huggingface dataset:
ז'אן-ז'אק גולדמן
קורות חיים

גולדמן נולד בפריז לאלטר גולדמן שהיה חבר לגיון הכבוד, יהודי שהיגר לצרפת מפולין לאחר מלחמת העולם הראשונה ובמהלך מלחמת העולם השנייה לחם בשורות תנועת ההתנגדות הצרפתית. בילדותו למד מוזיקה קלאסית ונגינה בחליל ופסנתר ובהמשך עבר לנגן בסוגת הרוק המתקדם. ב-1975 היה חבר בלהקת הרוק המתקדם "Taï Phong" אשר הוציאה לאור שלושה אלבומים.
ב-1981 חתם בחברת אפיק רקורדס ובמסגרתה הוציא לאור חמישה אלבומים.
ב-1986 זכה בתואר האמן הבולט בצרפת וב-1997 זכה בפרס גראמי לאלבום הטוב ביותר, על האלבום "Falling into You" של הזמרת סלין דיון, בו השתתף ככותב ומפיק.
ב-1990 היה גולדמן חלק משלישיית "פרדריק גולדמן ג'ונס" "Fredericks Goldman Jones" ואיתם ביצע מספר להיטים. גולדמן כתב, הלחין והפיק להיטים לאמנים רבים ובכלל זה את הלהיט "Aicha" של הזמר האלג'יראי ח'אלד. ב-1995 הפיק את "D'eux" של סלין דיון אשר מכר למעלה מעשרה מיליון עותקים, הפך לאלבום הנמכר ביותר בצרפת בכל הזמנים, והנמכר ביותר בעולם בשפה הצרפתית.
רימאק אוטומובילי

| --- | --- |


 נתונים כלליים
 סוג:  חברה פרטית
 מייסדים:  מאטה רימאץ
 תקופת הפעילות:  2009–הווה (כ־15 שנים)
 מיקום המטה:  קרואטיה סווטה נדליה, קרואטיה
 שליטה בחברה:  מאטה רימאץ (39.2%) יונדאי מוטור (14%) קבוצת קאמל (14%) פורשה (24%)
 ענפי תעשייה:  תעשיית הרכב
 מוצרים עיקריים:  מכוניות ספורט חשמליות, מערכות לסוללות רכב חשמלי, מערכות להנעה רכב חשמלי
 עובדים:  850
  
 www.rimac-automobili.com
 
רימאק אוטומובילי (בקרואטית: Rimac Automobili, ההגייה הנכונה של שם החברה היא רימאץ אאוטומובילי [rǐːmats automobǐːli], אך ההגייה השגויה רימאק אוטומובילי משמשת מחוץ לקרואטיה) היא יצרנית מכוניות ספורט חשמליות, מערכות הנעה ומערכות סוללות למכונית חשמלית קרואטית, שבסיסה בסווטה נדליה, קרואטיה. היא הוקמה על ידי מאטה רימאץ בשנת 2009.
היסטוריה

בשנת 2007 החל מָאטֶה רימאץ, כשהיה בן 19, בתחביב להמרת מכוניות למכוניות חשמליות, המכונית הראשונה שהמיר היא ב.מ.וו סדרה 3 (E30), ועל כך זכה לתשומת לב רבה מהעיתונות, חלק ניכר מהתרומות הגיעו ממשקיעים פרטיים.
בשנת 2009 הוקמה החברה רשמית כשמאטה רימאץ היה בן 21. באחד מנסיונותיו במרוצים, באמצע נסיעתו בב.מ.וו סדרה 3, התפוצץ לפתע מנוע הגז, ולכן החליט לעבור להנעה חשמלית.
מניותיה של רימאק מחולקות לארבע חברות, פורשה (24%), יונדאי מוטור (14%), מאטה רימאץ (39.2%), קבוצת קאמל (14%). פורשה בהתחלה (2018) קנתה 10% מהמניות, ולאחר מכן במרץ 2021 השקיעה בחברה 83 מיליון ובכך מניותיה עלו ל-24%.
בשנת 2020 ניהלה החברה מגעים עם קבוצת פולקסווגן המחזיקה בבוגאטי על מכירת בוגאטי לרימץ.
ביולי 2021 יצרו פורשה בוגאטי ורימאק מיזם הנקרא בוגאטי-רימאק, מיזם זה מעניק לרימאק את חברת בוגאטי ושניהם (רימאק ובוגאטי) יהיו תחת חברה אחת כאשר רימאק מחזיקה כ-55% ממניות בוגאטי-רימאק ופורשה מחזיקה ב-45% ממניות בוגאטי-רימאק, מנכ"ל בוגאטי-רימאק כרגע הוא מאטה רימאץ.
דגמים > רימאק קונספט 1

רימאק קונספט 1 היא המכונית החשמלית הראשונה של רימאק שהוצגה בתערוכת הרכב של פרנקפורט בשנת 2011. היא פעלה על ידי ארבעה מנועים חשמליים שסיפקו כ-1241 כוחות סוס עם סוללה בקיבולת 90 קילוואט שעה שסיפקה טווח נסיעה חשמלי של 330 קילומטרים. היא האיצה מ-0 ל-100 קמ"ש בתוך 2.5 שניות והגיעה למהירות מרבית של 340 קמ"ש. בהתחלה תוכננו 88 יחידות ולאחר מכן יוצרו רק 8 יחידות וכולן נמכרו.
דגמים > רימאק קונספט S

הרימאק קונספט S הוצגה בתערוכת הרכב של ז'נבה במרץ 2016, הקונספט S מכוון יותר למסלול (מרוצים). היא כללה ארבעה מנועים חשמליים שסיפקו 1384 כוחות סוס.
דגמים > רימאק נברה

רימאק נברה היא מכונית-על שהוצגה ב-1 ביוני 2021, לאחר שהייתה אמורה להיות מוצגת בתערוכת ז'נבה ב-2020 אך עקב מגפת הקוביד 19 היא נדחתה. היא תיוצר בייצור מוגבל (150 יחידות) מיולי 2021. היא כוללת ארבעה מנועים חשמליים המספקים כ-1,914 כ"ס (1,427 קילוואט), היא מאיצה מ-0 ל-100 קמ"ש בתוך 1.85 שניות ומגיעה למהירות מרבית של 412 קמ"ש ונתון רבע מייל (כ-402 מטר) בזמן של 8.6 שניות - הנתון המהיר ביותר כיום לרכב בייצור סדרתי. הנברה היא המתחרה של רימאק לטסלה רודסטר.
ייצור רכיבים

רימאק מיצרת סוללות למכוניות חשמליות לאסטון מרטין, יגואר, אוטומובילי פינינפארינה, קוניגסג, קופרה, סיאט.
רימאק גם מיצרת רכיבים חשמליים למכוניות מרוץ, ואחת המכוניות שהרכיבה בה את הרכיבים החשמליים ניצחה במקום השני באחד התחרויות לפני כל המכוניות המונעות במנוע בעירה פנימית.
פרויקטים אחרים

בשנת 2014 הכריזה החברה כי היא מיצרת את היאכטה החשמלית הראשונה בעולם וגם המהירה בעולם.
בשנת 2015 אמר מאטה רימאץ כי החברה מתכננת מכוניות אוטונומית וגם ייצור של כלי שיט פרטיים ובהתחלה תחל לייצר 300 יחידות ולאחר מכן 1,000 יחידות ואולי גם מכונית שיכולה לעוף.
הערות שוליים

↑  רימאק אוטומובילי - עלינו, באתר רימאק אוטומובילי
↑  ב.מ.וו E30 חשמלית שתראה לכל M3 את האגזוז שאין לה, באתר קארטיוב, ‏20 באוקטובר 2010
↑  רועי צוקרמן, יונדאי משקיעה 80 מיליון יורו ביצרנית מכוניות חשמליות, באתר אוטו, ‏15 במאי 2019
↑  פורשה מציעה 10% מרימאק!, באתר מוטור 1, ‏20 ביוני 2018
↑  Porsche Now Owns Nearly A Quarter Of Rimac After $83M Investment, באתר מוטור 1, ‏08 במרץ 2021
↑  פולקסווגן במגעים למכירת המותג בוגאטי למאטה רימאץ הקרואטי, באתר bbj, ‏20 בספטמבר 2020
↑  בוגאטי ורימאק מאחדים כוחות באופן רשמי, הופכים לבוגאטי-רימאק, באתר מוטור 1, ‏05 ביולי 2021
↑  Rimac takes over Bugatti, hints at electrification of legendary supercar brand, באתר אלקטריק, ‏05 ביולי 2021
↑  דני שטיינמן, רימאק קונספט 1: מכונית על חשמלית מקרואטיה, באתר אוטו, ‏30 בספטמבר 2011
↑  רימאק קונספט 1 פתוח להזמנה: הייצור מוגבל ל-88, באתר autoguide, ‏02 במאי 2012
↑  Rimac Concept_S is One amped up supercar, באתר אוטובלוג, ‏01 במרץ 2016
↑  פינינפארינה תבנה גרסה משלה של רימאק EV הייפרקאר, באתר caranddriver, ‏24 באפריל 2018
↑  למכונית המירוץ החשמלית של סיאט יש 680 כ"ס מרימאק, באתר roadandtrack, ‏05 ביולי 2018
↑  1500-hp electric cars racing up the side of a mountain: We’re going to Pikes Peak, באתר arstechnica, ‏06 באפריל 2016
↑  רימאק בונה את היאכטה החשמלית והמהירה הראשונה בעולם, באתר jutarnji, ‏04 באפריל 2014
↑  ריאיון של מאטה רימאץ על תוכניות רימאק, באתר יוטיוב, ‏02 ביוני 2015
| רימאק אוטומובילי |
| --- | --- | --- |
| אישיים | מאטה רימאץ - מנכ"ל ומייסד החברה |  |
| כלי רכב | רימאק קונספט 1 • רימאק קונספט S • רימאק נברה |  |
| בוגאטי-רימאק |
| --- | --- | --- |
| מייסדים | פורשה, רימאק אוטומובילי ובוגאטי |  |
| אישיים | מאטה רימאץ - מנכ"ל החברה |  |
| חברות בשליטת בוגאטי-רימאק | בוגאטי • רימאק אוטומובילי |  |
רימאק קונספט 1
רימאק קונספט S
מצוות הקהל

| --- | --- |

קריאת התורה במהלך עצרת חגיגית לזכר מעמד הקהל, הראשונה במדינת ישראל. עצרת חגיגית זו נערכה ביום ב' דחול המועד סוכות ה'תשי"ג (1952) בחצר מועדון הספורט שבפאתי המושבה הגרמנית, ירושלים
 מקרא:  דברים, ל"א, י'–י"ג
 משנה:  מסכת סוטה, פרק ז', משנה ח'
 תלמוד בבלי:  מסכת סוטה, דף מ"א, עמוד א'
 משנה תורה:  ספר קרבנות, הלכות חגיגה, פרק ג'
 ספרי מניין המצוות:  ספר המצוות, עשה ט"ז ספר החינוך, מצווה תרי"ב
הַקְהֵל הוא כינויה של מצוות עשה מהתורה להקהיל את כל עם ישראל העולים לרגל בחג הסוכות שבמוצאי שנת שמיטה ולקרוא בתורה בפניהם. חכמים קבעו כי מצוות הקהל מתקיימת על ידי מנהיג העם, בקריאת פרשיות מספר דברים, במוצאי יום טוב של סוכות.
מטרת המצווה, לפי הרמב"ם וספר החינוך, היא לזרז את העם במצוות ולחזק בלבם את הכרת הדת והחשק לקיום מצוות התורה ברוב רושם.
מקור המצווה

לאחר שכתב משה את ספר התורה ונתנו למנהיגי העם, ציוום לקרוא בו בכל חג סוכות שבמוצאי שנה שביעית באוזני כל העם:
וַיִּכְתֹּב מֹשֶׁה אֶת-הַתּוֹרָה הַזֹּאת וַיִּתְּנָהּ אֶל-הַכֹּהֲנִים בְּנֵי לֵוִי הַנֹּשְׂאִים אֶת-אֲרוֹן בְּרִית ה' וְאֶל-כָּל-זִקְנֵי יִשְׂרָאֵל.

וַיְצַו מֹשֶׁה אוֹתָם לֵאמֹר, מִקֵּץ שֶׁבַע שָׁנִים, בְּמֹעֵד שְׁנַת הַשְּׁמִטָּה, בְּחַג הַסֻּכּוֹת. בְּבוֹא כָל-יִשְׂרָאֵל לֵרָאוֹת אֶת-פְּנֵי ה' אֱלֹהֶיךָ בַּמָּקוֹם אֲשֶׁר יִבְחָר, תִּקְרָא אֶת-הַתּוֹרָה הַזֹּאת נֶגֶד כָּל-יִשְׂרָאֵל בְּאָזְנֵיהֶם.

הַקְהֵל אֶת-הָעָם, הָאֲנָשִׁים וְהַנָּשִׁים וְהַטַּף וְגֵרְךָ אֲשֶׁר בִּשְׁעָרֶיךָ, לְמַעַן יִשְׁמְעוּ וּלְמַעַן יִלְמְדוּ וְיָרְאוּ אֶת-ה' אֱלֹהֵיכֶם וְשָׁמְרוּ לַעֲשׂוֹת אֶת-כָּל-דִּבְרֵי הַתּוֹרָה הַזֹּאת. וּבְנֵיהֶם אֲשֶׁר לֹא-יָדְעוּ יִשְׁמְעוּ וְלָמְדוּ, לְיִרְאָה אֶת-ה' אֱלֹהֵיכֶם כָּל-הַיָּמִים אֲשֶׁר אַתֶּם חַיִּים עַל-הָאֲדָמָה אֲשֶׁר אַתֶּם עֹבְרִים אֶת-הַיַּרְדֵּן שָׁמָּה לְרִשְׁתָּהּ.
דרך קיום המצווה

בהגיע זמן מצוות הקהל, היו הכהנים תוקעים בחצוצרות, וכל העם, אנשים נשים וטף, היו נקהלים בבית המקדש, שם נבנתה בעזרת הנשים בימת עץ גדולה שעליה ישב המלך, וקרא לפניהם פרשיות נבחרות מספר דברים:
מתחילת חומש דברים עד סוף פרשת שמע ישראל (דברים, א', א' עד דברים, ו', ט'). למעשה כל פרשת דברים ורוב פרשת ואתחנן.
פרשת 'והיה אם שמוע' (דברים, י"א, י"ג–כ"א) המופיעה בקריאת שמע, מתוך פרשת עקב.
בפרשת כי תבוא, מפרשת המעשרות עד סוף פרשת ברכות וקללות (דברים, כ"ו, א' עד דברים, כ"ח, ס"ט)
אחר הקריאה, בנוסף לברכת התורה, מברך עוד שבע ברכות כמו כהן גדול ביום הכיפורים. הקריאה והברכות בלשון הקודש.
לפי דעת הספרא גם פרשת קדושים הייתה נאמרת בהקהל, "מפני שרוב גופי תורה תלויים בה".
"זכר להקהל"

במוצאי שנת השמיטה תרמ"ט ניסה האדר"ת לחדש את מעמד ההקהל ואף חיבר (בעילום שם) ספר מיוחד על המעמד תחת השם "זכר למקדש". אולם המעמד לא יצא לפועל באותה שנה.
כעבור כחמישים שנה החלו להתקיים טקסי "זכר להקהל". מאז שנת ה'תש"ו (1945) מתקיים המעמד ברציפות מדי שבע שנים בחול המועד סוכות של מוצאי השמיטה (למעט פעם אחת, בשנת ה'תשל"ד - 1973, בשל מלחמת יום הכיפורים), ביוזמתו של הרב הראשי יצחק אייזיק הלוי הרצוג והרב ד"ר שמואל זנוויל כהנא, מנכ"ל משרד הדתות.
במרבית השנים האחרונות, המעמד התקיים ברחבת הכותל, וקראו מתוך ספר תורה הרבנים הראשיים לישראל ולעיתים גם נשיא מדינת ישראל. בשנת 1952 תכנן משרד הדתות טקס גדול בנוכחות של כ-20,000 איש בפניהם תוכנן שנשיא המדינה יקרא מספר דברים, אולם בסופו של דבר הגיעו הרבה פחות אנשים ונשיא המדינה לא השתתף. המעמד הגדול ביותר התקיים בחול המועד סוכות ה'תשמ"ח (1987), ביוזמתו של פרופ' הלל וייס. באותה שנה קרא בתורה נשיא המדינה חיים הרצוג. בשנת ה'תשנ"ה (1994) קרא בתורה הרב הראשי לישראל דאז, הרב ישראל מאיר לאו, במקום הנשיא עזר ויצמן. בשנת ה'תשס"ב (2001) קרא הנשיא משה קצב את פרשת המלך.
אולם, היוזמה לחדש טקסי 'זכר להקהל' בזמן הזה זכתה להתנגדות של רבנים רבים, ובראשם רבי אברהם ישעיהו קרליץ, ה'חזון איש'.
רבי מנחם מנדל שניאורסון מלובביץ' סבר, שהסיבה לכך שלא תקנו "זכר להקהל", היא מפני שהתוכן העיקרי של מצוות הקהל מתקיים גם כעת על ידי עריכת כינוסים שמטרתם חיזוק היהדות. בהתאם לכך, עודד הרבי לקיים כינוסי "הקהל" במשך כל השנה, אותה כינה "שנת הקהל".
שימושים אחרים בשם "מצוות הקהל"

הרב מאיר מוריץ בק ביקש להעניק שם עברי לטקס הקונפירמציה שהנהיג בבוקרשט לבנות שהגיעו לגיל בת מצווה, ובחר לכנות את הטקס, שנערך בשמחת תורה ה'תרל"ה (שנת מוצאי שמיטה) "מצוות הקהל".
לקריאה נוספת

הרב אליהו דוד רבינוביץ תאומים, זכר למקדש, וורשא תרמ"ט; נדפס מאז פעמים רבות ובכללן ב'ספר הקהל' - כאן
ספר הקהל - מאמרים בנושא מצוות הקהל. בהוצאת מכון התורה והארץ, ה'תשס"א.
הרב ישראל דנדרוביץ, "טף למה באין", בתוך מוריה, גיליון ת-תב, אלול תשע"ה, עמודים: רפו-רצ.
קהל גדול - ליקוט שיחותיו של הרבי מלובביץ' על שנת הקהל, בעריכת הרב שמעון ויצהנדלר, בהוצאת ממ"ש
פרשת המלך - מאמרים על מצות הקהל, הרב שמואל ברוך גנוט, מהדורה שלישית, אלעד התשפ"ג.
מרילין פרנץ'

| --- | --- |
אין תמונה חופשית
 לידה:  21 בנובמבר 1929 ברוקלין, ארצות הברית 
 פטירה:  2 במאי 2009 (בגיל 79) ניו יורק, ארצות הברית 
 שם לידה:  Marilyn Edwards 
 מדינה:  ארצות הברית 
 שם עט:  Mara Solwoska 
 מקום לימודים:  אוניברסיטת הרווארד, אוניברסיטת הופסטרה 
 שפות היצירה:  אנגלית 
 פרסים והוקרה:  מדליית יובל המאה של הרווארד 
 
מרילין פרנץ' (באנגלית: Marilyn French; ‏21 בנובמבר 1929 - 2 במאי 2009) הייתה סופרת אמריקאית פמיניסטית.
ביוגרפיה

פרנץ' נולדה בברוקלין לצ'ארלס אדוארדס, מהנדס, ואיזבל אדוארדס, פקידה בחנות כלבו. היא למדה במכללת הופסטרה (כיום אוניברסיטת הופסטרה), שם סיימה תואר ראשון בפילוסופיה וספרות אנגלית בשנת 1951, ותואר שני באנגלית בשנת 1964. קיבלה תואר דוקטור מאוניברסיטת הרווארד בשנת 1972. היא נישאה לרוברט מ' פרנץ' ג'וניור בשנת 1950 והתגרשה ב-1967.
בספריה של פרנץ' היא טוענת שדיכוי נשים הוא חלק בלתי נפרד מהתרבות העולמית הנשלטת על ידי הגברים. לדוגמה, ספר עיון שהוציאה בשנת 1985 נקרא "מעבר לכוח: על נשים, גברים ומוסר" ובו היא בוחנת מנקודת מבט היסטורית את ההשפעות של הפטריארכיה בעולם.
פרנץ' חלתה בסרטן הוושט בשנת 1992 והחלימה. על מאבקה במחלה כתבה את הספר "עונה בגיהנום: זיכרונות", שיצא בשנת 1998. היא נפטרה במנהטן בגיל 79 מאי-ספיקת לב.
פעילותה הפמיניסטית

פרנץ' פרסמה ספרים ומאמרים רבים בנושאי מגדר, בהם גינתה את החברה הפטריארכלית. היא הצהירה: ”המטרה שלי בחיים היא לשנות את כל המבנה החברתי והכלכלי של העולם המערבי, כדי להפוך אותו לעולם פמיניסטי.”
פעילותה הפמיניסטית > חדר הנשים

פרנץ' התפרסמה ברומן "חדר הנשים" שראה אור בשנת 1975 והפך מיד לרב-מכר פמיניסטי ברחבי העולם. הרומן עוקב אחר חייהן של מירה וחברותיה בשנות החמישים והשישים בארצות הברית. הספר הוא מסע של גילוי עצמי, שבמהלכו מירה הופכת מעקרת בית כנועה לאשה עצמאית. אחת מחברותיה היא ואל, פמיניסטית רדיקלית. בשלב מסוים בספר, הדמות של ואל אומרת "כל הגברים הם אנסים". ציטוט זה יוחס פעמים רבות, באופן שגוי, למרילין פרנץ' עצמה.
הרומן נמכר ביותר מ-20 מיליון עותקים ותורגם ל-20 שפות, ביניהן עברית. המנהיגה הפמיניסטית גלוריה סטיינם, חברתה הקרובה של פרנץ', השוותה את השפעתו של הרומן על הדיון בנושא זכויות האישה לספר "האדם הבלתי נראה" של רלף אליסון, שהשפיע על התנועה לזכויות האזרח של ארצות הברית 25 שנים קודם לכן.
פעילותה הפמיניסטית > יצירתה המאוחרת

פרנץ כתבה בעיקר על חייהן של בנות הדור הראשון לפמיניזם ועל הקונפליקטים שבהם נתקלו כשהחליטו לשנות את חייהן. היא פרסמה הן סיפורת והן ספרי עיון.
היצירה המשמעותית ביותר בחייה המאוחרים של פרנץ' היא "מהערב אל השחר: היסטוריה של נשים", שיצאה לאור בארבעה כרכים בהוצאת הספרים "The Feminist Press" בשנת 2002. לפי פרנץ', קיימת הדרת נשים בהיסטוריה האינטלקטואלית, והדרה זו שוללת מהנשים את העבר, ההווה והעתיד. הספרים מתעדים בדייקנות היסטוריה ארוכה של דיכוי, אם כי הכרך האחרון מסתיים בנימה אופטימית, אמרה פלורנס האו, שהייתה מנהלת בית ההוצאה לאור. "בפעם הראשונה יש לנשים היסטוריה", היא אמרה על עבודתה של פרנץ'. "העולם השתנה, ויש לה חלק בשינוי זה."
מרילין פרנץ' הביעה לא פעם שביעות רצון מהישגים משמעותיים שהושגו על ידי נשים בשלושת העשורים שחלפו לאחר פרסום הרומן "חדר הנשים", אך גם המשיכה להצביע בפרסומיה על מקרים של אפליית נשים מתמשכת.
ספריה שיצאו לאור בעברית

"חדר הנשים", תרגמה שולמית אריאל, הוצאת ש. פרידמן, 1980.
"הלב השותת", הוצאת יתד, 1980
"הבת של אמא", הוצאת זמורה, 1989
"מעבר לעוצמה: על נשים, גברים ומוסר", הוצאת זמורה ביתן, 1991
הערות שוליים

↑  המשפט בהקשרו המלא הוא: "יהיו אשר יהיו חייהם הציבוריים או יחסיהם עם גברים, ביחסיהם עם נשים כל הגברים הם אנסים, וזה כל מה שהם. הגברים אונסים אותנו בעיניהם, בחוקים שהם מחוקקים, בכללים שלהם."
| --- | --- |
בקרת זהויות :  NLI: 987007596703005171  PLWABN: 9810572192405606  BIBSYS: 90100256  BNE: XX884552  BnF: cb11903557x (data)  CANTIC: a11623718  GND: 115661336  ICCU: CFIV066803  ISNI: 0000 0001 1494 8204  LCCN: n79122619  NDL: 00440137  NKC: mub2014840984  NLA: 35102963  NLG: 64455  NLK: KAC202116151  NTA: 068439040  SELIBR: 187435  SNAC: w6fb76h5  SUDOC: 026874628  Trove: 827236  VIAF: 85933013   WorldCat (עם VIAF): 85933013
ועד הרבנים לענייני צדקה

| --- | --- |

 פעילות:  קרן צדקה
 מדינה:  ישראל ישראל
 מטה הארגון:  ירושלים
 מייסדים:  הרב שלמה זלמן אוירבך והרב יוסף שלום אלישיב
 תקופת הפעילות:  ה'תשנ"ב (1992) – הווה
 https://www.vaadharabanim.co.il/
 
מכתב תמיכה של רבנים בקופה
ועד הרבנים לענייני צדקה בארץ הקודש, או בקיצור ועד הרבנים, הוא ארגון צדקה ישראלי חרדי ארצי התומך במשפחות חרדיות במצוקה. בעבר איגד הארגון עשרות רבני ערים וקופות עירוניות שהיו כפופות לו. כיום הוקמו עשרות קופות צדקה עצמאיות וכוחו של הארגון נחלש. מחזור הפעילות של הוועד בשנת  2010 היה כ-49 מיליון ש"ח. לדברי הארגון, ראשיו אינם משתכרים מקופתו.
בבדיקת עומק שנערכה בארגון ב־2016 על ידי רשם העמותות נמצאו ממצאים קשים שהובילו להמלצה על פירוק העמותה ולפתיחת חקירת משטרה ורשות המיסים על פעילותה, לאחר שעוד קודם נשלל ממנה אישור 'ניהול תקין'. לאחר בדיקה הוחזר לעמותה אישור 'ניהול תקין' ולשנת 2022 לעמותה יש אישור בתוקף.
ראשי הארגון

הארגון נוסד בשנת ה'תשנ"ב (1992) על ידי הרב שלמה זלמן אוירבך והרב יוסף שלום אלישיב והם שימשו יחד בנשיאות הארגון עד לפטירת הרב אוירבך.
יושב ראש הארגון הוא הרב עזריאל אוירבך (בנו של הרב שלמה זלמן אוירבך, וחתנו של הרב אלישיב). מנכ"ל הוועד היה חיים יוסף גפנר. בשנת תש"ע החליפו משה מינצברג.
דפוסי פעולה

הארגון עורך מגבית כללית קבועה בכמה מועדים קבועים: לפני חג הפסח (קמחא דפסחא), לפני שבועות ("סגולת רבי חיים פאלאג'י"), לפני ראש השנה ויום הכיפורים ("לזכות בדין"), לפני סוכות, לפני חנוכה ולפני פורים (מתנות לאביונים).
בנוסף למגביות הקבועות נערכות מגביות חד-פעמיות, בדרך כלל אלו מגביות לאלמנות ויתומים טריים. הארגון מפרסם את שמם ולעיתים גם תמונות, בהסכמתם. כאשר מדובר בחולה נזקק או בחתן וכלה נצרכים, המדיניות היא לא לפרסם את שמם.
נזקק הרוצה ליהנות מסיועו של ארגון צריך לפנות תחילה לרב מוכר על ידי הארגון כדי שיאשר את עובדת היותו נזקק. לאחר מכן עליו להעביר להנהלת הארגון דו"חות של הוצאות והכנסות וכדומה.
כמו גופים דומים, אנשי הארגון מתחייבים לקיים תפילות במקומות קדושים עבור המתחייבים לתרום סכום מסוים. מקומות אלה כוללים את הכותל המערבי, קבר הרשב"י, קבר רחל, מערת המכפלה בחברון, קבר אסתר ומרדכי בהמדאן, קבר הגר"א בווילנה ועוד.
בשנת 2012 עמדו הוצאות הפרסום והמשרד של הארגון על כ-10 מיליון ש"ח, כ-20 אחוז מהיקף מחזור הפעילות בשנה זו.
דפוסי פעולה > תוכנית הערבים

במטרה למנוע את עוגמת הנפש הכרוכה בחשיפה לציבור במגביות הנערכות בעקבות פטירת אחד מהורי המשפחה, השיק הארגון בשנת 2008 תוכנית בשם "כל ישראל ערבים" (על שם מאמר חז"ל כל ישראל ערבים זה לזה), במקביל לתוכנית דומה של "קופת העיר בני ברק". תוכנית זו היא מעין ביטוח חיים הדדי, שבמסגרתו כל שותף שמת זכאית משפחתו לגבייה כללית מכל חברי הקרן לאיסוף סכום קבוע לכל ילד שהשאיר אחריו, עבור ההוצאות הכספיות הנלוות לחתונתו. כל 12,500 משפחות נרשמות כ'יחידה'. כאשר מת אחד מהזוגות הרשומים מתבצעת העברה בנקאית אוטומטית מכל שאר החברים באותה יחידה, על פי שני עקרונות: א) עבור כל יתום נאספים 50,000 דולר, שהוא מקבל לקראת נישואיו. ב) חשבון חברי הקרן אינו מתחייב בחודש אחד ביותר מ-16$, סכום שנקבע בהמשך כ-64 ש"ח, וכאשר יש צורך בסכום נוסף הוא נגבה בחודש הבא.
דפוסי פעולה > הבטחתי ונושעתי

בשנת 2008 ובשנת 2009 פרסם הארגון שני ספרים בשם "הבטחתי ונושעתי", ובהם סיפורים של אנשים שנתקלו בבעיות שונות ונושעו לאחר שהבטיחו לתרום לארגון. כדי ליצור אמינות צורף לכל סיפור מספר טלפון של בעל המעשה. הספרים חולקו חינם בריכוזים החרדיים בעשרות אלפי עותקים.
הערות שוליים

↑  דו"ח כספי לשנת 2010 באתר גיידסטאר ישראל.
↑  חיים אבני וישראל כהן, ‏מיליונים שנעלמו וחשבונות בחו"ל; ההסתבכות של ועד הרבנים, באתר כיכר השבת, 6 ביוני 2016
כיכר השבת, ‏מסמך: הדו"ח המלא נגד "ועד הרבנים לענייני צדקה", באתר כיכר השבת, 6 ביוני 2016
↑  ועד הרבנים לענייני צדקה (ע"ר) – עמותה, באתר גיידסטאר
↑  יום חדש בוועד הרבנים: המנכ"ל הוחלף, באתר בחדרי חרדים
↑  דו"ח כספי שנת 2012 מאתר גיידסטאר
| --- | --- |
בקרת זהויות :  NLI: 987007303451505171  LCCN: no2001063369   WorldCat (עם LCCN): no2001-063369
ראג'ש קוטרפאלי

| --- | --- |

קונאל נייאר כראג'
 תוכנית טלוויזיה:  המפץ הגדול
 הופעה ראשונה:  Pilot
 מספר הופעות:  231
 יוצרים:  צ'אק לורי 
 גילום הדמות:  קונאל נייאר
 מידע
 כינויים:  ראג'
 תאריך לידה:  6 באוקטובר
 מקום לידה:  ניו דלהי 
 מין:  זכר
 מקצוע:  אסטרופיזיקאי באוניברסיטת המכון הטכנולוגי של קליפורניה
 שיוך:  דוקטור
 מומחיות:  אסטרופיזיקה
 דת:  הינדואיזם
 אזרחות:  הודית
 מקום מגורים:  פסדינה 
 דמויות קשורות
 משפחה:  דוקטור ו.מ. קוטרפאלי (אבא) גברת קוטרפאלי (אמא) פריה קוטרפאלי (אחות) אדוט קוטרפאלי (אח)  שני אחים (שמותיהם לא ידועים) אחות עם שם לא ידוע סנג'יי (בן דוד) נקטש (בן דוד)
 חברים:  האוורד וולוויץ פני  לאונרד הופסטטר  שלדון קופר ברנדט רוסטנקובסקי איימי פארה פאולר
 
דוקטור ראג'ש ראמאיין "ראג'" קוטרפאלי (באנגלית: Rajesh Ramayan Koothrappali; נולד ב-6 באוקטובר) הוא דמות בדיונית בסדרת הטלוויזיה של CBS, "המפץ הגדול". מגולם על ידי השחקן קונאל נייאר.
בסדרה הוא אחת הדמויות המרכזיות וחברו הטוב ביותר של הווארד וולוויץ (סיימון הלברג). הוא עובד כאסטרופיזיקאי במחלקה לפיזיקה במכון הטכנולוגי של קליפורניה (Caltech). המאפיין העיקרי שלו הוא מקרה אילמות סלקטיבית אשר אינה מאפשרת לו לדבר עם נשים מחוץ למשפחתו.
אישיות

ראג'ש, הנקרא בדרך כלל ראג' או בשם משפחתו, קוטרפאלי, נולד בניו דלהי בהודו, אך מתעב אוכל הודי, וידיעותיו המוגבלות לגבי התרבות ההודית וההינדואיזם סופגות הקנטות בידי שלדון קופר. הוא בדרך-כלל לובש שילוב של חולצה ואפודה, מכנסי חאקי וז'קט. רק בפרק הפיילוט הוא גם חבש כובע אדום.
כל החברים (ראג', שלדון, הווארד ולאונרד) נהנים לשחק Halo מדי יום רביעי בדירת שלדון ולאונרד ומדי פעם בדירת קוטרפאלי. הם גם משחקים ב-Age of Conan בצורה מוגזמת, עד כדי שראג' טוען שחווה התמכרות למשחק.
באופן כללי, ראג' סבלני יותר עם שלדון מלאונרד, הווארד, או פני. עם זאת, הוא מתעלם מכך ששלדון פעם החליט לקטוע את ידידותו אתו. לראג' יש "שלפוחית עצבנית", כלומר הוא מקבל דחף להשתין במצבי לחץ. זה הוצג כאשר פני כעסה עליו, כשהוא התלווה ללאונרד להתעמתות עם קורט על כסף שזה היה חייב לפני.
אחת ממוזרויות האישיות העיקרית של ראג' הוא נטייתו לפעול או לדבר באופן לא הולם למצב, במיוחד כאשר אינו קשור לסיטואציה, לעיתים קרובות כאשר הוא נועץ הערות שליליות בדמויות האחרות. בפרק "The Love Car Displacement", כאשר לאונרד ופני עומדים לשכב יחד בחדר במלון, הוא נכנס לחדר וישן בו, מתעלם ממה שהיה ברור גם לו. בהמשך הפרק, כאשר שלדון מבקש ממנו לנאום, הוא מצטרף לוויכוח בין הווארד לברנדט אף על פי ששלדון קיווה בבירור שהוא יציל את דיון הוועידה ויחזירו לנושא המקורי שלו - המדע.
בדיחה חוזרת נוספת היא איך בגלל היטמעותו בתרבות הפופ האמריקאית, ראג' פיתח חולשה למדיה הנצרכת יותר, בדרך-כלל, על ידי נשים. בדרך-כלל אחד החברים יזלזל באמצעי המדיה המדובר (בין הדוגמאות: "לאכול, להתפלל, לאהוב", "היומן" ו"סקס והעיר הגדולה") וראג' יגן בהתלהבות עליו, בדרך-כלל באמצעות הווארד, כיון שפני או ברנדט הן המעלות את הנושא לרוב. המריבות שלהם רק מדגישות את הגוון ההומוסקסואלי בינו לבין הווארד.
כאשר הוא מסתובב עם חבריו, מלבד המבטא ההודי הקל שלו, צוין לגבי ראג' שהוא משתמש בסלנג ושימוש יתר במלה "אחי". אף על פי שנראה שהוא מדבר הינדית שוטפת, שפת אמו היא אנגלית.
אילמות סלקטיבית

מאפיינו העיקרי הוא ביישנות וחוסר יכולת לדבר ליד נשים, שהוא מצב רפואי מוכר הידוע כאילמות סלקטיבית (מאפיין שנעלם כלא היה בהמשך הסדרה). בסדרה הדבר נרמז על ידי ד"ר בוורלי הופסטטר, אמו של לאונרד. ראג' מסוגל לדבר בנוכחות נשים רק כאשר הן חלק מן הקהל, אם שתה אלכוהול (או חושב ששתה), תחת השפעת סמים, או אם הוא אינו מודע לנוכחותן. הוא מציין, עם זאת, כי זה מהווה שיפור בעייתו הקודמת, שבה נוכחות נשים גורמת לו לאיבוד שליטה בשלפוחית השתן. בנוסף, אין לו בעיה לשוחח עם אמו ועם אחיותיו, או עם כל נשות משפחתו.
מתחילת הסדרה, כאשר פני בסביבה, ראג' שותק עד שהיא עוזבת, או לחלופין לוחש את שרוצה לומר להווארד, החוזר על דבריו או מגיב על שאלתו בקול רם. פעם אחת בשיחה, ראג' בטעות אמר כמה מילים ("סיפור טוב") ליד פני, להפתעתו הרבה של חבריו, אך הבין מיד שפני הייתה שם וסגר את פיו במהירות וכיסה אותו בשתי ידיו. בדיחה חוזרת על ראג' היא שמוצא את עצמו נותר לבד, כאשר חבריו עורכים תוכניות ללכת לבילויים, ואילמותו הסלקטיבית האוסרת עליו לדבר בנוכחות נשים, דבר ששלדון ניצל פעם כדי לקרוא לפני תוך ויכוח עם ראג' כדי לגרום לו להפסיק לדבר. פני מדי פעם אוהבת לצחוק על כך, ולעיתים אומרת "שלום ראג', דבר אתי", כאשר נכנסת לדירה.
אלכוהול גורם לדיכוי החרדה החברתית של ראג', ואז הוא מסוגל לנהל שיחות ממושכות עם נשים אף לאחר שתיית כמות קטנה. אכילת חתיכה עוגת רום קטנה פעם הוכחה כמספקת כדי להתגבר על בעייתו. עם זאת, שתיית אלכוהול גם נוטה לגרום לו להתנהג באופן מגעיל וקולני. כאשר הדמויות הראשיות היו ברכבת לכנס אקדמי בסן פרנסיסקו, ראג' היה מסוגל לשוחח עם סאמר גלו (מגלמת את עצמה) על ידי שתיית בירה. עם זאת, כאשר לאונרד גילה כי הבירה הייתה מסוג שאינו אלכוהולי וכי ראג' היה תחת אפקט הפלצבו, השתמש הווארד בכך שאמר זאת לראג' (כדי שיוכל להתחיל אתה בעצמו) וכתוצאה מכך ראג' שב מעצמו לשתיקתו הרגילה.
ראג' התנסה גם עם תרופות המדכאות חרדה חברתית, אך הן נוטות להיות עם תופעות לוואי. כאשר מיסי, אחותו של שלדון, באה לבקר, ראג' לוקח תרופה המאפשרת לו לדבר עם פני ומיסי ללא כל בעיה, אך תוצאת הלוואי שלה היא תנועות ידיים חוזרות ונשנות בלתי-רצוניות. בפרק אחר שוקל ראג' לקחת תרופה אחרת בעלת אופי דומה, אך הוא דואג מכך שהתרופה עשויה להשפיע על רציונליותו. שלדון מעודדו לקחת את התרופה, והוא עושה זאת בבית קפה. התרופה מאפשרת לו לדבר עם אשה בשולחן סמוך ללא שום בעיה, אך סופו של דבר התוצאה היא שהוא מתפשט בעליצות עד לערום מוחלט באמצע בית הקפה מבלי משים.
בפרק האחרון לעונה השישית, ראג' מצליח להתגבר על האילמות הסלקטיבית ומדבר עם פני, ברנדט ואיימי כשהן הרגישו מעט געגועים לתקופה בה הוא לא דיבר.